Mai târziu, în același an, președintele George Bush a numit Coreea de Nord ca una din cele trei țări membre ale Axei Răului, lucru ce a deranjat și mulți sud coreeni; direcționarea nemulțumirilor către Ohno era o metodă indirectă de dezaprobare a declarației prezidențiale. Controversele au continuat și la Campionatul Mondial de Fotbal 2002 găzduit de Coreea de Sud și Japonia, la luni bune după Olimpiadă. Când echipa Coreei de Sud a înscris împotriva echipei de fotbal a Statelor Unite, jucătorii coreeni Ahn Jung-Hwan și Lee Chun-Soo au executat mișcări exagerate imitând mișcarea cu brațul prin care Ohno a semnalizat obstrucția adversarului care i-a blocat culoarul.